钦定古今图书集成/明伦汇编/闺媛典/第130卷 > 马进妻冯氏
## 钦定古今图书集成/明伦汇编/闺媛典/第130卷 > 马进妻冯氏

按《广平县志》：“冯氏，邑庠生马进妻。进年二十二亡，遗
二孤俱幼，家贫，河朔荐饥，室如悬磬，舅姑衰暮，子母
无所依，氏昕夕纺绩以养，艰苦不可胜道。会流贼大
掠境内，氏携抱二孤至漳水滨，守夫墓所俟变。俄十
数贼驰近，冯泣置二孤，趋欲投溺，贼愕然止之曰：‘尔
烈妇无畏’。”策骑而去。氏卒，训二孤，习举子业，有成。